Diari Oficial de la Generalitat Valenciana


Sumari del DOGV 183, del 02-08-1984 (1984/803248)

REIAL DECRET 1294/1984, de 27 de juny, sobre traspàs de funcions de l'Estat a la Comunitat Valenciana en matèria de turisme.
----------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1984/06/27/1294/dof/vci/html**

### Dades del document

Número de DOGV
:   183

Data del DOGV
:   02-08-1984

Secció del DOGV
:   DISPOSICIONS GENERALS

Número del document
:   1984/803248


Data del document
:   27-06-1984

Organisme emissor
:   Presidència del Govern

Tipus de document
:   Reial decret

Reial Decret 1294/1984, de 27 de juny, sobre traspàs de funcions i serveis de l'Estat a la Comunitat Valenciana en matèria de turisme.  
Pel Reial Decret 299/1979, de 26 de gener, es transferiren al Consell del País Valencià certes funcions i serveis en matèria de turisme, i alhora s'hi traspassaren també els mitjans personals, materials i pressupostaris corresponents.   
D'altra banda, el Reial Decret 4015/1982, de 29 de desembre, determina les normes i el procediment a què, han d'ajustar-se les transferències de funcions i serveis de l'Estat a la Comunitat Valenciana.   
Segons que disposa el Decret esmentat, que també regula el funcionament de la Comissió Mixta de Transferències, prevista en la disposició transitòria quarta de l'Estatut d'Autonomia, aquesta Comissió, després de considerar la conveniència de complementar les transferències fins ara efectuades en matèria de turisme, adoptà, en la reunió del dia 22 de desembre de 1983, l'acord oportú, l'efectivitat del qual exigeix l'aprovació pel Govern mitjançant Reial Decret.   
En virtut d?açò, segons que disposa el número 2 de la disposició transitòria quarta de l'Estatut d'Autonomia de la Comunitat Valenciana, a proposta dels Ministres de Transports, Turisme i Comunicacions i d'Administració Territorial, i amb la deliberació prèvia del Consell de Ministres, en la reunió del dia 28 de desembre de 1983,   
DECRETE:   
Article primer  
S'aprova l'Acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, de data 22 de desembre de 1983, pel qual es transfereixen funcions de l?estat en matèria de turisme a la Comunitat Valenciana i se li traspassen els corresponents serveis i mitjans personals, materials i pressupostaris necessaris per a l'exercici d'aquelles.   
Article segon  
1. En conseqüència, queden transferides a la Comunitat Valenciana les funcions a què fa referència l'Acord que s'inclou com a Annex I d'aquest Reial Decret i traspassats en aquesta els serveis i els béns, drets i les obligacions, així com el personal i els crèdits pressupostaris que figuren en les relacions adjuntes al propi Acord de la Comissió Mixta, en els termes i les condicions que s?hi especifiquen.   
2. En l'Annex II d'aquest Reial Decret s'inclouen les disposicions legals afectades per aquesta transferència.   
Article tercer  
Els traspassos a què fa referència aquest Reial Decret tindran efectivitat a partir del dia 1 de gener de 1984, assenyalat en l'Acord de la Comissió Mixta esmentada, i queden convalidats en aquests efectes tots els actes administratius destinats al manteniment dels serveis en el mateix règim i nivell de funcionament que tenien en el moment de l'adopció de l'Acord que es transcriu com a Annex I d'aquest Reial Decret i que, si de cas, hagués dictat el Ministeri de Transports, Turisme i Comunicacions fins la data de publicació d'aquest Reial Decret.   
Article quart  
1. Els crèdits pressupostaris que figuren detallats en la relació núm. 3, actualitzats segons els Pressupostos Generals de l'Estat per a 1984, seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la secció 32, destinats a finançar els serveis assumits per les Comunitats Autònomes, una vegada siguen remeses al Departament esmentat, per parí de l'oficina pressupostària del Ministeri de Transports, Turisme i Comunicacions, els certificats de retenció de crèdit, per donar compliment al que disposa la vigent Llei de Pressupostos Generals de l'Estat.   
2. Els crèdits inclosos en la relació 3.3, seran lliurats directament pel Ministeri de Transports, Turisme i Comunicacions a la Comunitat Valenciana, independentment del destinatari final del pagament, per tal que aquesta Comunitat Autònoma puga disposar dels fons amb antelació necessària per donar efectivitat a la prestació corresponent en el mateix termini en què venia produint-se.   
Article cinqué  
Aquest Reial Decret entrarà en vigor el mateix dia de la publicació en el "Boletín Oficial del Estado".   
Donat a Madrid, el 27 de juny de 1984.   
JOAN CARLES R.  
El Ministre de la Presidència  
JAVIER MOSCOSO DEL PRADO I MUÑOZ   
ANNEX I  
El Sr. Juan Soler Ferrer, Secretari Accidental, i la Sra. Maria Blanca Blanquer i Prats, Secretària de la Comissió Mixta prevista en la Disposició Transitòria sisena de l'Estatut d'Autonomia de la Comunitat Valenciana,   
Certifiquen:   
Que en la sessió plenària de la Comissió, celebrada el dia 22 de desembre de 1983, s?hi adoptà Acord sobre traspàs a la Comunitat Valenciana de les funcions i dels serveis de l'Estat, en matèria de turisme, en els termes que tot seguit s'expressen:   
A) Referència a les normes constitucionals i estatutàries i legals en què s'empara la transferència.   
L'Estatut d'Autonomia de la Comunitat Valenciana aprovat per Llei Orgànica 5/1982, d?1 de juliol, estableix en l'article 31.12 la competència exclusiva de la Comunitat Valenciana en matèria de turisme. La Comunitat Autònoma exercirà aquesta competència sense altres limitacions que les facultats reservades a l'Estat en la Constitució.   
La Comunitat Autònoma assumeix ja, amb caràcter definitiu i automàtic i sense solució de continuïtat, els serveis que li foren transferits en aquesta matèria pel Reial Decret 298/1979, de 26 de gener.   
B) Funcions i serveis de l'Estat que assumeix la Comunitat Autònoma.   
La Comunitat Valenciana, en l'àmbit del seu territori, assumeix les funcions i els serveis de l'Administració de l'Estat en matèria de Turisme, corresponents a la competència descrita en l'apartat anterior, paràgraf primer, en els termes següents:   
a) Planificació de l'activitat turística a la Comunitat Valenciana.   
b) L'ordenació de les activitats i de la indústria turística en l'àmbit territorial de la Comunitat Valenciana i de la infraestructura.   
c) L'execució de la legislació de l'Estat en matèria d'agències de viatge quan aquestes tinguen la seu a la Comunitat Valenciana i operen fora de l'àmbit territorial. En aquests efectes, s'entén que una agència de viatges opera fora del territori de la Comunitat quan programa, organitza o rep serveis combinats o viatges "a forfait" per a l'oferiment i venda al públic a través d'agències o sucursals no radicades a la Comunitat Valenciana.   
d) La concessió i revocació, si escau, del títol-llicència de les agències de viatges amb seu social a la Comunitat Valenciana, per a la qual cosa hom establirà el Registre corresponent i expedirà les certificacions de concessió de títol-llicència i de constitució de fiances. Per a l'obertura, a la Comunitat Valenciana, de sucursals i dependències auxiliars d'agències de viatges amb seu social fora del territori de la Comunitat, es presentaran davant aquesta les certificacions corresponents de concessió de títol-llicència i de constitució de fiances.   
e) La regulació, coordinació i el foment de les professions turístiques, així com la regulació i administració de l'ensenyament per a la formació i el perfeccionament dels professionals del turisme.   
C) Competències, serveis i funcions que es reserva l'Administració de l'Estat.   
En conseqüència amb la relació de funcions traspassades romandran en el Ministeri de Transports, Turisme i Comunicacions i seguiran sent de la seua competència per tal de ser exercides per aquest les activitats i funcions següents:   
a) Les relacions internacionals. Tanmateix, la Comunitat Autònoma serà informada en l'elaboració dels Convenis internacionals concernents al Turisme i adoptarà les mesures necessàries per a l'execució d'aquests en allò que afecten matèries atribuïdes a la seua competència.   
b) La coordinació de la planificació general de l'activitat turística.   
c) Promoure, elaborar i, si convé, aprovar la legislació en matèria d'agències de viatges que operen fora de l'àmbit territorial de la Comunitat Autònoma que n'és la seu, segons que disposa el punt B) c), així com promoure, elaborar i, si convé, aprovar la legislació en matèria de prestació de serveis turístics per aquestes en la circumstància esmentada.   
d) La promoció i comercialització del turisme en l'estranger i les normes i directrius a què haurà de cenyir-se la Comunitat Valenciana quan realitze activitats de promoció turística a l'estranger.   
e) L'obtenció, expedició i homologació dels títols professionals del turisme.   
D) Funcions en què han de concórrer l'Administració de l'Estat i la Comunitat Autònoma i forma de cooperació.   
Les funcions següents seran desenvolupades coordinalment entre el Ministeri de Transports, Turisme i Comunicacions i la Comunitat Valenciana, segons els mecanismes que en cada cas s'assenyalen:   
a) En matèria de centres i zones d'interés turístic nacional, establerts per la Llei 197/1983, de 28 de desembre, correspon a l'Administració de l'Estat la declaració d'interés turístic nacional de centres i zones dins l'àmbit territorial de la Comunitat Valenciana, així com la determinació dels beneficis per a l'execució dels projectes d'obres i serveis en aquelles matèries que li són de competència . La Comunitat Autònoma assumeix les altres funcions i tramitarà les propostes de declaració i determinació de beneficis.   
b) Les subvencions que l'Administració de l'Estat puga concedir a institucions i entitats de l'àmbit territorial de la Comunitat Valenciana, així com a Empreses radicades a la Comunitat Valenciana o a agrupacions d'aquestes, seran tramitades a través de la Comunitat Autònoma, l'informe de la qual, cas de ser negatiu, serà vinculant.   
c) La Comunitat Autònoma, en el seu àmbit territorial i d'acord amb la normativa i les directrius generals sobre política creditícia turística de l'Administració de l'Estat, tramitarà les sol·licituds de crèdit turístic, tot remetent-ne informe, que serà vinculant si és negatiu, al Ministeri de Transports, Turisme i Comunicacions per a la resolució definitiva. La Comunitat Autònoma participarà, a més, en la preparació de les convocatòries dels concursos especials de crèdit turístic, previstos per la normativa vigent, que convocaran els òrgans competents de l'Administració de l'Estat.   
La Comunitat Autònoma assumeix també, en matèria de crèdit turístic, les funcions atribuïdes al Ministeri de Transports, Turisme i Comunicacions, quant al control, la vigilància i tramitació complementària inherent á l'execució de cada projecte d'inversió, i haurà d'elevar la proposta de resolució que , eventualment , fos procedent , al Ministeri de Transports, Turisme i Comunicacions, per a la decisió del Departament esmentat.   
La Comunitat Autònoma estarà representada en els grups de treball que puguen constituir-se per assistir en les seues funcions la Comissió de Crèdit Turístic, regulada per Ordre de la Presidència del Govern de 25 d'octubre de 1979.   
d) La Comunitat Autònoma, en l'exercici de la funció d'informació turística en l'àmbit territorial, facilitarà també informació corresponent a l'oferta turística de la resta d'Espanya, per a la qual cosa mantindrà la coordinació necessària amb l'Administració de l'Estat, la qual podrà assegurar directament la informació turística per les vies i els mitjans que considere més adients.   
Es transfereixen a la Comunitat Valenciana les oficines d'informació turística situades a Alacant, Castelló i València.   
e) La Comunitat Autònoma podrà realitzar activitats de promoció del turisme del seu àmbit territorial a l'estranger, sujectant-s?hi a les normes i directrius que establesca l'Administració de l'Estat, i hi podrà recaptar la cooperació de les oficines i representacions de l'Administració de l'Estat a l'estranger.   
f) La Comunitat Autònoma tramitarà davant el Ministeri de Transports, Turisme i Comunicacions les sol·licituds d'inscripció en el Registre d'Empreses turístiques Exportadores i li comunicarà les incidències que es produesquen en les Empreses inscrites en el Registre esmentat. El Ministeri de Transports, Turisme i Comunicacions comunicarà a la Comunitat Autònoma la resolució sobre sol·licituds presentades.   
g) La declaració de Parador o Albergue col·laborador de la Xarxa d'Establiments Turístics de l'Estat que correspon a l'Administració de l'Estat, es tramitarà a través dels serveis de la Comunitat Autònoma i aquesta cooperarà en la vigilància del compliment de la normativa sobre la matèria.   
h) Entre els òrgans corresponents de l'Administració de l'Estat i la Comunitat Autònoma s'establiran els mecanismes oportuns d'informació estadística en matèria de turisme, sense perjudici de les competències reservades a l'Administració de l'Estat.   
i) Alhora, en interés del sector turístic en conjunt, hom establirà les vies d'informació necessàries per a la deguda cooperació entre ambdues Administracions.   
E) Béns, drets i obligacions de l'Estat que es traspassen.  
1. Es traspassen a la Comunitat Valenciana els béns, drets i les obligacions de l'Estat que s'inclouen en l'inventari detallat de la relació adjunta número 1, on queden indentificats els immobles i les concessions i els contractes afectats pel traspàs. Aquests traspassos es formalitzaran segons que estableix la disposició transitòria quarta de l'Estatut d'Autonomia i d'altres disposicions aplicables en cada cas.   
2. En el termini d'un mes, des de l'aprovació d'aquest Acord pel Govern, seran signades les actes corresponents de lliurament i recepció del mobiliari, equip i material inventariable.   
F) Personal adscrit als Serveis que se traspassen.   
1. El personal adscrit als serveis i les institucions que es traspassen, i que es referència nominalment en la relació adjunta número 2, passarà a dependre de la Comunitat Valenciana, en els termes legalment previstos per l'Estatut d'Autonomia i d'altres normes en cada cas aplicables, i en les mateixes circumstàncies que s'especifiquen en la relació adjunta i amb el número de Registre de Personal.   
2. El personal dels Serveis Centrals afectats pels costos directes i indirectes dels Serveis que són transferits a les Comunitats Autònomes, té un cost global de 034.500.543 pessetes i es distribueix, aproximadament, segons els llocs de treball que tot seguit es relacionen, què seran coberts en la forma que legalment siga determinada:   
SERVEIS CENTRALS  
Index de proporcionalitat Nivells Número  
   
 10 30 3  
 10 28 1  
 10 26 4  
 l0 o 6 24 19  
 l0 o 6 23 6  
 l0 19 21  
 10 sense nivell 1  
 10,6 o 4 17 6  
 6 16 14  
 6 o 4 14 66  
 6 sense nivell 1  
 4 12 5  
 4 10 5  
 4 sense nivell 71  
 3 8 2  
 3 sense nivell 14  
 - obrers 15  
   
Organismes Autònoms  
Exposicions, congressos i convencions:   
-Decorador: un.   
-Administratius: dos.   
-Obrers: tres.   
Escola Oficial de Turisme:   
-Administratius: un.   
-Auxiliars: tres  
De la quantitat total abans esmentada i de l'equivalent en llocs de treball, correspon a la Comunitat Valenciana el 7,40 per 100.   
3. La Subsecretaria del Ministeri de Transports, Turisme i Comunicacions notificarà als interessats el traspàs i la nova situació administrativa, només el Govern aprove aquest Acord per Reial Decret. Alhora, remetrà als òrgans competents de la Comunitat Valenciana una còpia certificada de tots els expedients d'aquest personal traspassats, així com dels certificats d'havers referits a les quantitats acreditades durant 1982, l?administració de l'Estat procedirà a modificar les plantilles orgàniques i pressupostàries en funció dels traspassos operats.   
G) Llocs de treball vacants que es traspassen.   
Els llocs de treball vacants dotats pressupostàriament que es traspassen són els que es detallen en les relacions adjuntes número 2, amb la indicació del Cos o Escala a què estan adscrits o assimilats, nivell orgànic i dotació pressupostària corresponent.   
H) Valoració definitiva de les càrregues financeres dels Serveis traspassats.   
H.1. El cost efectiu que, segons el pressupost inicial de despeses per a 1982, correspon als Serveis que es traspassen a la Comunitat, s'eleva amb caràcter definitiu a 43.573.094 pessetes, segons detall que figura en la relació 3.1.   
H.2. Els recursos financers que es destinen a sufragar les despeses originades per l'exercici dels serveis que es traspassen inclouran les dotacions següents, establertes per a l'any 1982, incrementades segons que disposa la Llei de Pressupostos de 1983 i 1984.   
Dotacions establertes per a 1982: Pessetes  
Assignacions pressupostàries per a cobertura del cost efectiu 33.720.607  
Subvencions i ajudes 13.158.018  
   
 Total 50.745.471  
H.3. En l'any 1984, les quantitats corresponents a les subvencions i ajudes a què fa referència el punt 2 anterior, per una quantia de pessetes 65.261.776 pessetes, degudament actualitzades, seran transferides directament pel Ministeri de Transports, Turisme i Comunicacions a la Comunitat Valenciana.   
H.4. El cosí efectiu que figura detallat en els quadres de valoració 3.1. i 3.2. serà finançat en els exercicis futurs de la forma següent:   
H.4.1. Transitòriament, mentre no entre en vigor la corresponent Llei de participació en els Tributs de l'Estat, mitjançant la consolidació en la Secció 32 dels Pressupostos Generals de l'Estat dels crèdits relatius als distints components del cost efectiu, pels imports que s'indiquen, susceptibles d'actualització pels mecanismes generals previstos en cada Llei de Pressupostos.   
 Crèdits en  
Cost brut: pessetes 1982  
Despeses de personal 82.460.522  
Despeses de funcionament 29.625.916  
Inversions per a conservació, millora i substitució 10.520.434  
   
 Total 61.185.959  
H.4.2. Les possibles diferències que es produesquen durant el període transitori, a què fa referència l'apartat H.4.1., respecte el finançament dels serveis transferits, seran objecte de regularització en tancar cada exercici econòmic, mitjançant la presentació dels comptes i estats justificatius corresponents, davant una Comissió de liquidació que serà constituïda al Ministeri d'Economia i Hisenda.   
I) Documentació i expedients dels Serveis que es traspassen.   
El lliurament de la documentació i dels expedients dels Serveis traspassats es realitzarà en el termini d'un mes des de l'aprovació d'aquest Acord pel Consell de Ministres.   
J) Data d'efectivitat de les transferències.   
Les transferències de funcions i serveis objecte d'aquest Acord tindran efectivitat a partir de l'1 de gener de 1984.   
I perquè conste, expedim aquesta certificació a Madrid, el 22 de desembre de 1983. Els Secretaris de la Comissió Mixta, Juan Soler Ferrer i Maria Blanca Blanquer i Prats.   
Veure annex


Còpia Permalink ELI